היפרטרופיה היא גדילה ביתר. היפרטרופיה שרירית, בהקשר של א-סימטריה בפנים, היא מצב שבו נוצרת נפיחות בצד אחד באזור זווית הלסת התחתונה או הרקה. הטיפול המקובל כיום במקרים אלה הוא הזרקה אל השריר המוגדל. ההזרקה מפחיתה את הגירוי העצבי לשריר, כתוצאה מכך ישנה ירידה בפעילות שלו ולכן גם ירידה במסת השריר. השפעת ההזרקה נמשכת 3-4 חודשים, ולאחר מכן תתבצע הזרקה נוספת - עד שהמראה הרצוי מתקבע. ההזרקות מתבצעות ב-2 או 3 נקודות, בעומק הפנים, ולכן הן לא משפיעות על שרירי ההבעה וגם לא על עור הפנים.